CELEX: 62008CN0264
Language: ro
Date: 2008-06-19 00:00:00
Title: Cauza C-264/08: Cerere de pronunțare a unei hotărâri preliminare introdusă de Hof van Cassatie van België la 19 iunie 2008 — Belgische Staat/Direct Parcel Distribution Belgium NV

27.9.2008   
            
            
               RO
            
            
               Jurnalul Oficial al Uniunii Europene
            
            
               C 247/3
            
         Cerere de pronunțare a unei hotărâri preliminare introdusă de Hof van Cassatie van België la 19 iunie 2008 — Belgische Staat/Direct Parcel Distribution Belgium NV
   (Cauza C-264/08)
   (2008/C 247/05)
   Limba de procedură: olandeza
   Instanța de trimitere
   Hof van Cassatie van België
   Părțile din acțiunea principală
   
      Reclamant: Belgische Staat
   
      Pârât: Direct Parcel Distribution Belgium NV
   Întrebările preliminare
   
               1)
            
            
               Înscrierea în evidența contabilă prevăzută la articolul 221 din Codul vamal comunitar (1) reprezintă înscrierea în evidența contabilă menționată la articolul 217 din același cod, care prevede că orice valoare este înregistrată de autoritățile vamale în evidențele contabile sau pe orice alt suport echivalent?
            
         
               2)
            
            
               În cazul în care răspunsul la prima întrebare este afirmativ, cum trebuie interpretat textul prevederii articolului 217 din Codul vamal comunitar, potrivit căreia valoarea taxei „este înregistrată de autoritățile vamale în evidențele contabile sau pe orice alt suport echivalent”? De această prevedere sunt asociate cerințe minimale determinate, de ordin tehnic sau formal, ori articolul 217 acordă în totalitate statelor membre sarcina de a stabili norme detaliate cu privire la practica înscrierii în evidența contabilă a valorii taxelor, fără a asocia acestei prevederi nicio cerință minimală? Trebuie să se facă o distincție între această înscriere în evidența contabilă și constatarea valorii taxelor în contabilitatea resurselor proprii menționată la articolul 6 din Regulamentul (CE, Euratom) nr. 1150/2000 (2) al Consiliului din 22 mai 2000 privind punerea în aplicare a Deciziei 94/728/CE, Euratom referitoare la sistemul resurselor proprii ale Comunităților?
            
         
               3)
            
            
               Articolul 221 alineatul (1) din Codul vamal comunitar trebuie să fie interpretat în sensul în care comunicarea valorii taxelor în conformitate cu normele corespunzătoare nu se consideră drept comunicarea către debitor a valorii taxelor în sensul articolului 221 alineatul (1) decât dacă valoarea taxelor a fost înscrisă în evidența contabilă înainte de a fi comunicată debitorului? Pe de altă parte, ce se înțelege prin sintagma „în conformitate cu normele corespunzătoare” din articolul 221 alineatul (1)?
            
         
               4)
            
            
               În cazul în care răspunsul la întrebarea 3) este afirmativ, poate exista o prezumție, în favoarea statului, potrivit căreia înscrierea în evidența contabilă a valorii taxelor a fost efectuată înainte de comunicarea acestei valori către debitor? Instanța națională ar putea să se întemeieze pe o prezumție de adevăr a declarației autorităților vamale potrivit căreia valoarea taxelor a fost înscrisă în evidența contabilă înainte de comunicarea acestei valori către debitor sau autoritățile respective trebuie să prezinte în mod sistematic, în fața instanței naționale, proba scrisă a înscrierii în evidența contabilă a valorii taxelor?
            
         
               5)
            
            
               Cerința înscrierii în evidența contabilă a valorii taxelor înainte de comunicarea acestei valori către debitor, impusă la articolul 221 alineatul (1) din Codul vamal comunitar, trebuie să fie îndeplinită sub pedeapsa nulității sau a decăderii din dreptul de a percepe sau de a recupera datoria vamală? Cu alte cuvinte, articolul 221 alineatul (1) din Codul vamal comunitar trebuie să fie interpretat în sensul că, în cazul în care valoarea taxelor a fost comunicată debitorului de către autoritățile vamale în conformitate cu normele corespunzătoare, dar valoarea respectivă a taxelor nu a fost înscrisă în evidența contabilă de către autoritățile vamale anterior comunicării acesteia către debitor, această valoare nu mai poate fi percepută, consecința fiind aceea că autoritățile vamale, pentru a putea totuși percepe valoarea respectivă, trebuie să o comunice în conformitate cu normele corespunzătoare către debitor după ce această valoare a taxelor a fost înscrisă în evidența contabilă și atât timp cât această înscriere în evidența contabilă a fost efectuată în termenul de prescripție prevăzut la articolul 221 din Codul vamal comunitar?
            
         
               6)
            
            
               În cazul în care răspunsul la întrebarea 5) este pozitiv, care este consecința plății de către debitor a valorii taxelor care i-a fost comunicată fără să fie înscrisă anterior în evidența contabilă? Această plată trebuie să fie considerată o plată nedatorată care poate fi recuperată de la stat?
            
         
      (1)  JO L 302, p. 1, Ediție specială, 02/vol. 5, p. 58.
   
      (2)  JO L 130, p. 1, Ediție specială, 01/vol. 2, p. 184.